**Skaidrojums projektu atlases kritēriju jeb punktu noteikšanai**

**2025. gada 26. augusta  “Projektu atlases kritēriji intervencei LA5 “Atbalsts ieguldījumiem mazajās lauku saimniecībās””**

Rindošanā tiks izmantota **informācija** uz pasākuma projektu iesniegšanas **kārtas pēdējo dienu**!

Excel palīgmateriāls rindošanas punktu aprēķinam: <https://www.lad.gov.lv/lv/media/6753/download?attachment>

|  |  |  |  |  |  |
| --- | --- | --- | --- | --- | --- |
| Nr.p.k. | Kritēriju grupa | Kritērijs | Punktu skaits kritērijā | Maksimāli iespējamais punktu skaits grupā | **Skaidrojums** |
| 1. | Saimniecības nozare, kura tiek attīstīta, īstenojot darījumdarbības plānu | Dārzkopība | 30 | 30 | Punkti tiek piešķirti par pamatnozari, kuru plāno attīstīt vai uzsākt. Pamatdarbības nozarē - ieņēmumi ir vairāk kā 50% no kopējiem ieņēmumiem, kā arī investīcijas ir paredzētas attīstāmajai nozarei. |
| Lopkopība (t.sk. biškopība) | 20 |
| Pārējās lauksaimniecības nozares | 10 |
| 2. | Saimniecības esošā vai plānotā lauksaimniecības sistēma | Bioloģiskā lauksaimniecība | 15 | 15 | Punktus piešķir, ja ir jau atzīta vai ir uzsākta pāreja uz bioloģisko saimniekošanas sistēmu. Bioloģiskās siamniecības statuss jāiegūst rādītāju sasniegšanas gadā (otrajā vai ceturtajā noslēgtajā gadā pēc projekta īstenošanas).  Kopprojekta gadījumā kritēriju piemēro, ja visi dalībnieki piedalās bioloģiskā lauksaimniecības sistēmā. |
| Integrētās lauksaimniecības augļkopība, dārzkopība | 10 | Punktus piešķir, ja ir jau integrētās lauksaimniecības augļkopība, dārzkopība vai plānots iegūt DDP laikā (ietverta un atzīta par atbilstošu integrētās augu audzēšanas kontroles shēmā).  Kopprojekta gadījumā kritēriju piemēro, ja visi dalībnieki piedalās integrētās audzēšanas lauksaimniecības sistēmā. |
| Pārējie | 5 |  |
| 3. | Projekta gatavība ieviešanai (punktu skaitu reizina ar attiecīgo būvniecības izdevumu proporciju no kopējiem projekta attaisnotajiem izdevumiem)1 | Kopā ar projekta iesniegumu ir iesniegts būvprojekts ar atzīmi būvatļaujā par projektēšanas nosacījumu izpildi vai paskaidrojuma raksts (apliecinājuma karte) ar būvvaldes atzīmi par būvniecības ieceres akceptu | 15 | 15 | Punktus piešķir, ja BIS sistēmā ir atzīme par projektēšanas nosacījumu izpildi (būvprojekts) vai būvniecības ieceres akceptu (ja ir paskaidrojuma raksts/apliecinājuma karte).  Kritēriju aprēķinā izmanto būvniecības attiecināmās izmaksas. Būvniecības attiecināmajās izmaksās tiek ietvertas stacionāro iekārtu izmaksas, ja iekārtas tiek uzstādītas projekta attiecināmajās izmaksās iekļauto attiecīgās būves būvdarbu laikā.  <https://www.lad.gov.lv/lv/media/6753/download?attachment>  *Piemēram:*  *Projekta iesniegumā plānots:*  *15 000 EUR saimniecības ēkas pārbūve – BIS ir paskaidrojuma raksts/apliecinājuma karte ar būvvaldes atzīmi par būvniecības ieceres akceptu;*  *6000 EUR – tehnikas iegāde*  *20 000 EUR - kopējās attiecināmās izmaksas*  *15 X (15 000 / 20 000) = 11,25*  ***Kritērija punkti – 11,25*** |
| 4. | Iekšzemes kopprodukts (turpmāk – IKP) uz vienu iedzīvotāju2 | līdz 10 000 | 15 | 15 | Projekta īstenošanas vietas - novada (saimniecības faktiskā adrese) IKP uz vienu iedzīvotāju:  <https://www.lad.gov.lv/lv/media/6672/download?attachment> |
| 10 001–15 000 | 10 |
| 15 001–20 000 | 5 |
| virs 20 001 | 0 |
| 5. | Saimniecības kopējais apgrozījums3 | Par katriem veseliem 1000 euro, kas ir zem 15 000 euro robežvērtības, piešķir vienu punktu | Atbilstoši aprēķinātajam koeficientam | 12 | Kritēriju piemēro, ja saimniecības kopējais apgrozījums pēdējā noslēgtā gadā ir vismaz 3000 euro. Kopējais apgrozījums - ieņēmumi un lauksaimnieciskās ražošanas un citiem saimnieciskās darbības veidiem. Apgrozījumā neieskaita subsīdijas.  Aprēķinam izmanto palīgtabulu:  <https://www.lad.gov.lv/lv/media/6753/download?attachment> |
| 6. | Saņemtais publiskais finansējums 2014.–2020. gada plānošanas un pārejas periodā un 2023.–2027. gada plānošanas periodā4 | Atbalsta pretendents nav saņēmis publisko finansējumu | 10 | 10 | Punkti **netiek** piešķirti, ja publiskais finansējums saņemts šādos LAP 2014.–2020. gada plānošanas un pārejas perioda pasākumos un 2023.–2027. gada intervencēs:  1) LEADER (projekti, kuru mērķis bija lauksaimniecības produktu pārstrāde);  2) ieguldījumi materiālajos aktīvos (4.1., 4.2., 4.3.);  3) 2014.–2020. gada plānošanas un pārejas perioda apakšpasākumos “Atbalsts uzņēmējdarbības uzsākšanai, attīstot mazās lauku saimniecības”, “Atbalsts jaunajiem lauksaimniekiem uzņēmējdarbības uzsākšanai” un 2023.–2027. gada intervencē “Atbalsts ieguldījumiem mazajās lauku saimniecībās” un intervencē “Atbalsts gados jaunajiem lauksaimniekiem uzņēmējdarbības uzsākšanai”.  **Kopprojekta** gadījumā punktus aprēķina katram kopprojekta dalībniekam atsevišķi, pēc tam tos summē un izdala ar kopprojekta dalībnieku skaitu. |
| Atbalsta pretendents ir saņēmis publisko finansējumu | 0 |
| 7. | Pieteiktā projekta attiecināmo izmaksu summas lielums projektu iesniegšanas kārtā | Līdz 15 000 euro | 10 | 10 | Punktus nosaka saskaņā ar projektā iekļauto attiecināmo izmaksu lielumu (ja kārtā iesniegti vairāki projekti, tos summē). |
| 15 001–30 000 euro | 5 |
| Vairāk par 30 001 euro | 0 |
| 8. | Projektā paredzēti preventīvie pasākumi (punktu skaitu reizina ar preventīvo pasākumu izdevumu proporciju no kopējiem projekta attaisnotajiem izdevumiem)5 | Projekts paredz ieguldījumus preventīvajos pasākumos | 10 | 10 | Kritēriju aprēķinā izmanto attiecināmās izmaksas preventīvajiem pasākumiem, lai samazinātu savvaļas dzīvnieku nodarīto kaitējumu vai samazinātu to nāves iespējamību, piemēram, žogu izveide, tehnikas un iekārtu papildaprīkojuma iegāde, lai aizsargātu kultūraugus vai lauksaimniecības dzīvniekus pret lielajiem plēsējiem, kā arī mazinātu savvaļas dzīvnieku bojāeju, pretsalnu (pretsalnu laistīšana, gaisa maisīšanas torņi, miglas ģeneratori) un krusas (krusas aizsargtīkli) aizsardzības sistēmu izveide dārzkopībā, kā arī sargsuņu iegādes izmaksas aitkopības saimniecībām, lai aizsargātu ganāmpulku pret lielajiem plēsējiem.  Punktu aprēķinu veic excel palīgtabulā:  <https://www.lad.gov.lv/lv/media/6753/download?attachment> |
| 9. | Saimniecības dalība atbilstīgā kooperatīvā vai ražotāju organizācijā | Vismaz **trīs** gadus ir attiecīgās nozares atbilstīgas kooperatīvās sabiedrības biedrs, Eiropas kooperatīvās sabiedrības biedrs vai ražotāju organizācijas biedrs | 5 | 5 | Punktus piešķir pēc darbības ilguma atbilstīgā kooperatīvā sabiedrībā. Kopā ar projektu jāiesniedz lauksaimniecības pakalpojumu kooperatīvās sabiedrības biedra statusu apliecinošu dokumentu.  <http://www.llka.lv/atbilstibas-lpks/>  Ražotāju organizāciju saraksts – <https://www.lad.gov.lv/lv/media/6513/download?attachment> |
| Vismaz **1–3** gadus ir attiecīgās nozares atbilstīgas kooperatīvās sabiedrības biedrs, Eiropas kooperatīvās sabiedrības biedrs vai ražotāju organizācijas biedrs | 3 |
| Noslēgts ilgtermiņa līgums6 par produkcijas realizāciju | 3 | **Ilgtermiņa līgums ir** starp primārās lauksaimniecības produktu ražotāju un lauksaimniecības produktu pārstrādātāju **noslēgts rakstveida līgums** par primārās lauksaimniecības produktu piegādi, kurā noteikts piegādātās produkcijas apjoms, kvalitātes rādītāji, un samaksas kārtība, un kurš noslēgts **vismaz uz gadu**.  Līgums noslēgts ar pārstrādes uzņēmumu, kurš reģistrēts PVD vai ar kādu citu uzņēmumu par produkcijas realizāciju.  Kopā ar projektu ir iesniegts līgums.  Par nodomu protokoliem un līgumiem ar saistītām personām, punktus nepiešķir. |
| 10. | Kopprojekta īstenošana | Projekts tiek īstenots kā kopprojekts | 5 | 5 | Starp kopprojekta dalībniekiem ir jabūt noslēgtam sadarbības līgumam vismaz ar septiņus gadus ilgu darbības termiņu.  Kopprojekta dalībnieks ir aizpildījis un iesniedzis EPS “C0KP05.01 KOPPROJEKTA dalībnieka informācija”. |
| Projekts netiek īstenots kā kopprojekts | 0 |  |
| 11. | Īpašumā esošie resursi | Īpašumā ir 51 % vai vairāk no saimniecības lauksaimniecībā izmantojamās zemes (ha) | 5 | 5 | Īpašumtiesības nosaka saskaņā ar Ģeotelpisko iesniegumu un tajā pieteiktajām platībām vai tiem, kas plāno uzsākt lauksaimniecības produktu ražošanu, nosaka saskaņā ar Projekta A.4.tabulu. |
| Īpašumā ir 10–50 % no saimniecības lauksaimniecībā izmantojamās zemes (ha) | 3 |
| Īpašumā ir mazāk par 10 % no saimniecības lauksaimniecībā izmantojamās zemes (ha) | 0 |
| 12. | Pievienotās vērtības radīšana | Pārstrādā savu saražoto primārās lauksaimniecības produkciju | 10 | 10 | Punktus piešķir par savas saražotās lauksaimniecības produkcijas **pārstrādi,** kas jau ir reģistrēta PVD uzraudzībai pakļauto uzņēmumu reģistrā, vai to uzsāks projekta īstenošanas laikā, reģistrējoties PVD kā pārstrādes uzņēmums. |
| **Kopā**7 | | | | **142** |  |
| **Minimālais punktu skaits, lai pretendētu uz atbalstu, ir 25 punkti** | | | | | **Minimālais punktu skaits, lai kvalificētos intervencei, ir 25.**  ! Ja pretendentam, sarēķinot kopējo iegūto punktu skaitu, nav vismaz 25 punkti, projekta iesniegums nekvalificējas intervencei, līdz ar to tiks noraidīts, neuzsākot tā vērtēšanu. |

Piezīmes.

1 Kritēriju aprēķinā izmanto būvniecības attiecināmās izmaksas. Būvniecības attiecināmajās izmaksās tiek ietvertas stacionāro iekārtu izmaksas, ja iekārtas tiek uzstādītas projekta attiecināmajās izmaksās iekļauto attiecīgās būves būvdarbu laikā.

Lauku atbalsta dienests iegūst informāciju no Būvniecības informācijas sistēmas. Ja tajā nav pieejama informācija, nepieciešamās ziņas iesniedz atbalsta pretendents.

Kritēriju aprēķina, izmantojot šādu formulu:

A = B x (C/D), kur

A – punktu skaits, kas aprēķināts, ņemot vērā būvniecības proporciju pret kopējiem attiecināmiem projekta izdevumiem;

B – punktu skaits kritērijā pēc iesniegto dokumentu veida;

C – projektā paredzētie būvniecības attiecināmie izdevumi (*euro*);

D – projekta kopējie attiecināmie izdevumi (*euro*).

Punktus piešķir par vienu kritēriju grupā.

2 Atbalsta pretendenta projekta īstenošanas vietas (saimniecības faktiskā adrese) IKP uz vienu iedzīvotāju novados. Lai aprēķinātu IKP uz vienu iedzīvotāju, datus iegūst no Centrālās statistikas pārvaldes (turpmāk – CSP) un aprēķinam izmanto šādu formulu:

 A = B x 1000/C, kur

A – IKP uz vienu iedzīvotāju;

B – IKP faktiskajā cenā (datu tabula: IKR060. Iekšzemes kopprodukts un bruto pievienotā vērtība plānošanas reģionos, valstspilsētās un novados faktiskajās cenās (pēc administratīvi teritoriālās reformas 2021. gadā) (tūkst. *euro*));

C – iedzīvotāju skaits attiecīgajā novadā (datu tabula: RIG010. Iedzīvotāji pēc dzimuma un vecuma grupām reģionos, novados, pilsētās, pagastos, ciemos, apkaimēs un blīvi apdzīvotās teritorijās (eksperimentālā statistika).

3 Kritēriju piemēro, ja saimniecības kopējais apgrozījums ir vismaz 3000 *euro*.

4Publiskais finansējums saņemts šādos Latvijas Lauku attīstības programmas 2014.–2020. gada plānošanas un pārejas perioda pasākumos un 2023.–2027. gada intervencēs:

1) *LEADER*(projekti, kuru mērķis bija lauksaimniecības produktu pārstrāde);

2) ieguldījumi materiālajos aktīvos;

3) 2014.–2020. gada plānošanas un pārejas perioda apakšpasākumos "Atbalsts uzņēmējdarbības uzsākšanai, attīstot mazās lauku saimniecības", "Atbalsts jaunajiem lauksaimniekiem uzņēmējdarbības uzsākšanai" un  2023.–2027. gada intervencē "Atbalsts ieguldījumiem mazajās lauku saimniecībās", “Atbalsts gados jaunajiem lauksaimniekiem uzņēmējdarbības uzsākšanai”.

5 Kritēriju aprēķinā izmanto attiecināmās izmaksas preventīvajiem pasākumiem.

Kritēriju aprēķina, izmantojot šādu formulu:

 A = B x (C/D), kur

 A – punktu skaits, kas aprēķināts, ņemot vērā preventīvo pasākumu proporciju pret kopējiem attiecināmiem projekta izdevumiem;

B – punktu skaits kritērijā;

C – projektā paredzētie preventīvo pasākumu izdevumi (*euro*);

D – projekta kopējie attiecināmie izdevumi (*euro*).

6 Ilgtermiņa līgums ir starp primārās lauksaimniecības produktu ražotāju un lauksaimniecības produktu pārstrādātāju noslēgts rakstveida līgums par primārās lauksaimniecības produktu piegādi, kurā noteikts piegādātās produkcijas apjoms, kvalitātes rādītāji, un samaksas kārtība, un kurš noslēgts vismaz uz gadu.

7 Kopprojektiem kritērijus aprēķina, ņemot vērā visus kopprojekta dalībnieku datus kopā. Šā pielikuma 2. punktā minētā kritērija punktus kopprojektam piemēro, ja tam atbilst visi kopprojekta dalībnieki. Šā pielikuma 6. punktā minētā kritērija punktus aprēķina katram kopprojekta dalībniekam atsevišķi, pēc tam tos summē un izdala ar kopprojekta dalībnieku skaitu.

Vienādu projektu atlases kritēriju gadījumā Ja projektu atlasē iegūtais punktu skaits ir vienāds, rindošanā augstāk atrodas atbalsta pretendents, kam ir izmaksāts mazāks publiskais finansējums saskaņā 6. punktu. Ja ir vienāds gan punktu skaits, gan izmaksātā publiskā finansējuma apmērs, priekšroka saņemt publisko finansējumu ir pēc lauksaimniecībā izmantojamās zemes platības mazākai saimniecībai.